./data/stoa0275/stoa006/stoa0275.stoa006.opp-lat1.xml
Tertullian
Has enim vocabat per Esaiam mulieres divites:Exsurgite et audite vocem meam, ut discipulas primo, debinc ut operarias et ministras ostenderet: Filiae in spe audite sermonesmeos: die anni mementote cum labore in spe; cum labore enim,quo sequehantur, et ob spem ministrabant  Aeque de parabolissemel sufficiat probatum hoc genus eloquii a creatore promissum At nunc illa quoque pronuntiatio eius ad populum, Aure audietis et non audietis, dedit Christo frequenter inculcare, Qui habet aures, audiat  Non quasi ex diversitate auditum permitteret Christus quemademisset creator, sed quia comminationem exhortatio sequebatur Primo, aure audietis et non audietis; dehinc, qui habet aures,audiat  Non enim audiebant ultro qui aures habebant, sed ostendebataures cordis necessarias, quibus illos audituros negarat creator Et ideo per Christum adicit: Videte quomodo audiatis et non audiatis, non corde scilicet audientes, sed aure  Si dignum sensumpronuntiationi accommodes pro sensu eius qui auditui suscitabat,etiam dicendo, Videte quomodo audiatis, non audituris minabatur Sane minatur mitissimus deus, quia nec iudicat nec irascitur  Hocprobat etiam subiacens sensus  Ei qui habet dabitur, ab eo autem qui non habet etiam quod habere se putat auferetur ei  Quid dabitur?Adiectio fidei vel intellectus vel salus ipsa  Quid auferetur?Utique quod dabitur  A quo dabitur et auferetur? Si a creatoreauferetur, ab eo et dabitur  Si a deo Marcionis dabitur, ab eoet auferetur  Quoquo tamen nomine comminatur ablationem, nonerit eius dei qui nescit comminari, quia non novit irasci  Mirorautem cum lucernam negat abscondi solere, qui se tanto saeculo absconderat maius et necessarius lumen, cum omnia de occulto inapertum repromittit, qui deum suum usque adhuc obumbrat, expectans,opinor, nasci Marcionem  Venimus ad constantissimumargumentum omnium qui domini nativitatem in controversiam deferunt Ipse, inquiunt, contestatur se non esse natum dicendo, Quae mihi mater, et qui mihi fratres? Ita semper haeretici autnudas et simplices voces coniecturis quo volunt rapiunt, aut rursuscondicionales et rationales simplicitatis condicione dissolvunt, ut hoc in loco  Nos contrario dicimus primo non potuisse illi annuntiariquod mater et fratres eius foris starent quaerentes videreeum, si nulla illi mater et fratres nulli fuissent, quos utique noratqui annuntiarat vel retro notos vel tunc ibidem compertos, dumeum videre desiderant, vel dum ipsi nuntium mandant  Ad hancprimam propositionem nostram solet ex diverso responderi: Quidenim, si temptandi gratia nuntiatum est ei? Sed hoc scriptura non dicit, quae quanto significare solet ex temptatione quid factum (Eccelegis doctor adsurrexit temptans eum, et de tributi consultatione, Et accesserunt ad eum pharisaei temptantes eum), tanto, ubi nonfacit temptationis mentionem, non admittit temptationis interpretationem Et tamen ex abundanti causas temptationis expostulo, cuirei temptaverint illum per nominationem matris et fratrum  Si utscirent natusne esset, an non: quando de hoc fuit quaestio quamex ista temptatione discuterent? Quis autem dubitaret natum quemvideret hominem? quem audisset filium se hominis professum?quem de conspectu omnis humanae qualitatis dubitaret deum autfilium dei credere? propheten facilius existimantes licet magnumaliquem, utique tamen natum? Etiamsi in exploratione nativitatistemptandus fuisset, quodcunque aliud argumentum temptationi competissetquam per earum personarum mentionem quas potuit etiamnatus non habere  Dic mihi, omnibus natis mater advivit? omnibusnatis adgenerantur et fratres? non licet patres magis et sorores habere, vel et neminem? Sed et census constat actos sub Augustonunc in Iudaea per Sentium Saturninum, apud quos genus eiusinquirere potuissent  Adeo nullo modo constitit ratio temptationisistius, et vere mater et fratres eius foris stabant  Superest etinspicere sensum non simpliciter pronuntiantis, Quae mihi materaut fratres, quasi ad generis et nativitatis negationem, sed et excausae necessitate et condicione rationali  Tam proximas enim personasforis stare extraneis intus defixis ad sermones eius, ampliuset avocare eum a sollemni opere quaerentes merito indignatus est Non tam abnegavit quam abdicavit  Atque adeo cum praemisisset,Quae mihi mater et qui mihi fratres? subiungens, Nisi qui audiunt verba mea et faciunt ea, transtulit sanguinis nomina inalios, quos magis proximos pro fide iudicaret  Nemo autem transfertquid nisi ab eo qui habet id quod transfert  Si ergo matrem et fratres eos fecit qui non erant, quomodo negavit eos qui erant?meritorum scilicet condicione, non ex proximorum negatione,in semetipso docens qui patrem aut matrem aut fratres praeponeret verbo dei non esse dignum discipulum  Ceterum ex hoc magis matrem et fratres confitebatur quod illos nolebat agnoscere Quod alios adoptabat, confirmabat quos ex offensa negavit, quibusnon ut veriores substituit, sed ut digniores  Denique nihil magnum,si fidem sanguini praeposuit, quam non habebat